Mandag blev Dronninglund Cup 2011 skudt i gang af blandt andet landsholdsspiller Michael V. Knudsen, der deltog i den officielle åbning af stævnet, som godt 2400 deltagere overværede. Ved stævnet, der er Danmarks største internationale håndboldturnering for ungdomshold, deltager der hold fra hele verden - heriblandt to drengehold fra klubben Magnificent Handball Club Mumbai, der er rejst til Danmark fra Indien, for at deltage i stævnet. Dronninglund Cup afholdes i perioden 11. til 16. juli.

Opsummering:
Håndboldspillere fra hele verden er i disse dage samlet til Dronninglund Cup.